
Деловодни број: 002/08-04-05/10-404/2018-01
Дана: 26.11.2018. године

На основу члана 108. Закона о јавним набавкама („Службени гласник РС“, број 124/2012, 14/2015 и 68/2015) и поновљеног Извештаја о стручној оцени понуда број: 002/08-04-05/8-404/2018-01 од 13.11.2018.године, у поновљеном поступку доносим:
ОДЛУКУ О ДОДЕЛИ УГОВОРА 

у  отвореном поступку  јавне набавке добара број: 8/2018
2. Предмет јавне набавке, назив и ознаку из општег речника набавке; јавна набавка добара, Храна, пића, намирнице за припремање хране, остали материјали за угоститељство, -ПАРТИЈА 5-ОРН: 15000000 – Храна, пиће, дуван и сродни производи.
3. Процењена вредност јавне набавке 11.450.508,00 динара, без обрачунатог ПДВ-a
4. Процењена вредност партије 5:  1.550.000,00 динара

5. Основни подаци о понуђачима:

За јавну набавку добара Храна, пића, намирнице за припремање хране, остали материјали за угоститељство, у отвореном поступку, поднето је укупно 2 (две) понуде  и то:

           4.1. “Комерцсервис-продукт цо” доо Бул. Деспота Стефана 16, Нови Сад са понуђеном ценом у износу од 1.341.726,00  динара без обрачунатог ПДВ-а и 1.588.709,20 динара са обрачунатим ПДВ-ом.
4.2. СЕЛЕКТА доо, Клисански пут 134, Нови Сад, са понуђеном ценом у износу од 1.529.420,00               динара без  обрачунатог ПДВ-а и 1.803.614,00 динара са обрачунатим  ПДВ-ом.
6. Понуде које су одбијене  и понуђена цена тих понуда:

7. Ако је понуда одбијена због неуобичајено ниске цене, детаљно образложење – начин на који је утврђена та цена: -

8. Избор најповољније понуде ће се извршити применом критеријума „Најнижа понуђена цена“.
   У случају да два или више понуђача имају исту понуђену цену, уговор о јавној набавци доделиће се понуђачу који је понудио краћи рок испоруке.

9. Назив понуђача  коме се додељује уговор, а ако је понуђач навео да ће набавку извршити уз помоћ подизвођача и сваки део уговора који ће извршити подизвођач:

Комисија за јавну набавку предлаже у поновљеном поступку и након достављеног Решења Комисије за заштиту права у поступцима јавних набавки и отклањања недостатака и неисправности на које је иста указала, да се уговор о јавној набавци добара спроведеном у отвореном поступку Храна, пића, намирнице за припремање хране, остали материјали за угоститељство-ПАРТИЈА 5. на основу примене критеријума „ Најнижа понуђена цена “, додели понуђачу:
“Комерцсервис-продукт цо” доо Бул. Деспота Стефана 16, Нови Сад са понуђеном ценом у износу од 1.341.726,00  динара без обрачунатог ПДВ-а и 1.588.709,20 динара са обрачунатим ПДВ-ом.
Понуђач је понуду дао самостално.

О б р а з л о ж е њ е
Наручилац је дана 13.06.2018. године донео Oдлуку о покретању отвореног поступка јавне набавке добара – „Храна, пића, намирнице за припремање хране, остали материјали за угоститељство“ број: 8/2018 

Позив за подношење понуде  и конкурсна документација објављени су у складу са чланом 57. Закона о јавним набавкама, дана 15.06.2018. године.
Датум отварања понуда је померен са првобитног 16.07.2018. године на основу Обавештења о продужењу рока за достављање понуда, које је постављено на Порталу јавних набавки три пута тј. 09.07.2018. године, 13.07.2018. године и 16.07.2018. године и то на основу измене и допуне конкурсне документације, тако је коначан рок за достављање понуда управо 19.07.2018. године.

На дан отварања понуда односно до 19.07.2018. године на адресу наручиоца пристигло  је укупно 2 (две) понуде  и то:

           1. “Комерцсервис-продукт цо” доо Бул. Деспота Стефана 16, Нови Сад са понуђеном ценом у износу од 1.341.726,00  динара без обрачунатог ПДВ-а и 1.588.709,20 динара са обрачунатим ПДВ-ом.
 2.СЕЛЕКТА доо, Клисански пут 134, Нови Сад, са понуђеном ценом у износу од 1.529.420,00               динара без  обрачунатог ПДВ-а и 1.803.614,00 динара са обрачунатим  ПДВ-ом.
     Дана 19.07.2018. године, Комисија је сачинила записник о отварању понуда и послала на адресу горе наведених понуђача, док је један записник уручен понуђачу који је присуствовао отварању понуда.
Комисија је  у току стручне оцене понуда поступила у  складу са чланом 93. Закона и  понуђачу             “Комерцсервис-продукт цо” доо Бул. Деспота Стефана 16, Нови Сад упутила  Захтев за додатним образложењима број 002/08-05/3-404/2018-01 од 24.07.2018. године у ком је захтевао од понуђача да се изјасни о количинском паковању за одређене позиције (позиције: 6. Зачин за рибљу чорбу,  позиције:15. Квасац суви, позиције:39.  Мед, позиције:57. Сок газирани наранџа , позиције:71. Ликер пелинковац,   позиције:76.  Нес кафа у кутији) на које се односила понуђена цена тј. на које се количинско паковање-јединицу мере односила понуђена цена понуђача садржана у Обрасцу структуре цена. Одговором на захтев за додатним информацијама, заведеног код наручиоца под бројем 002/08-04-05/3/1-404/2018-01 од 26.07.2018. године, понуђач је образложио да су за следеће позиције:15. Квасац суви, позиције:39.  Мед, позиције:57. Сок газирани наранџа , позиције:71. Ликер пелинковац, понуђене цене управо за 1кг или 1л у зависности од позиције, што и одговара захтеву наручиоца одређеног у техничкој спецификацији, али је такође образложио да  је у   позицијама 6. Зачин за рибљу чорбу и 76.  Нес кафа у кутији  дошло до грешке, али да прихватају да по тим ценама испоручују 1кг добара, како је наручилац и одредио техничком спецификацијом и у обрасцу структуре цена исту количину поновио. Због давања непрецизног образложења, Наручилац је поново понуђачу послао Захтев за додатним образложењима, број 002/08-05/03/2-404/2018-01 од 26.07.2018. године, захтевајући да понуђач прецизно и недвосмислено разјасни у чему се састојала наведена грешка тј. на коју се тачно јединицу мере тј. количинско паковање односила понуђена цена у моменту поношења понуда и то за позиције 6. Зачин за рибљу чорбу и  76:  Нес кафа у кутији, за које је наручилац у конкурсној документацији у Обрасцу структуре цена и у техничкој спецификацији навео као  јединици мере 1кг. Понуђач је 30.07.2018. године доставио наручиоцу Одговор на захтев за додатним информацијама, заведен под бројем: 002/08-04-05/03-3-404/2018-01 од 30.07.2018. године у коме је образложио да су за:

                     позицију 6:  Зачин за рибљу чорбу, дали цену за комад-кесицу од 90г (наручилац               тражи 1кг)

                       позицију 76:  Нес кафа у кутији, дали цену на комад-кутију од 250г (наручилац тражи 1кг)


Понуђач је такође и у овом одговору навео да ће и поред ове грешке испоручивати добра по понуђеним ценама, а за количину од 1кг.

На основу свега горе наведеног, Наручилац констатује да је у конкурсној документацији као  јединицу мере одредио 1кг и за позицију 6 и за позицију 76, а  да понуђач у својој понуди није понудио тражена паковања односно јединицу мере и цене за та паковања, већ је понудио мања паковања и понуђена цена се у понуди, након разјашњења, недвосмислено односила не на тражена паковања, већ на сасвим друга паковања која је понуђач по свом признању грешком понудио.Накнадно прихватање такве цене за паковања која су дефинисана конкурсном документацијом, а нису првобитно понуђена, на жалост, не може њихову понуду учинити прихватљивом и из тог разлога је понуда понуђача, Комерцсервис-продукт цо” доо Бул. Деспота Стефана 16, Нови Сад, је одбијена као неодговарајућа и неприхватљива. 

Дана 09.08.2018. године Установа је од понуђача 
Комисија је у Извештају о стручној оцени понуда број 002/08-04-05/4-404/2018-01, применом критеријума за доделу уговора установила да је понуда донуђача:СЕЛЕКТА доо, Клисански пут 134, Нови Сад, са понуђеном ценом у износу од 1.529.420,00               динара без  обрачунатог ПДВ-а и 1.803.614,00 динара са обрачунатим  ПДВ-ом  једина одговарајућа и прихватљива.
Дана 09.08.2018. године Установа је од понуђача Комерцсервис-продукт цо” доо Бул. Деспота Стефана 16, Нови Сад примила Захтев за заштиту права оспоравао поступак вршења стручне оцене понуда.

Дана 10.08.2018. године, Наручилац је сачинио Одговор  на захтев за заштитуправа и исти проследио подносиоцу захтева, комисији за заштиту права у поступвцима јавних набавки и понуђачима у ком је одбио захтев подносиоца.

Дана 31.10.2018. године Наручилац је од Републичке комисије за заштиту права у поступцима јавних набавки примио Решење комисије којим је делимично поништен отворени поступак јавне набавке добара- храна пиће, намирнице за припремање хране, остали материјали за угоститељство у партији 5- животне намирнице и роба широке потрошње и то у делу стручне оцене понуда тј. Наручиоцу је истим наложено да понови поступак у делу сачињавања Извештаја о стручној оцени понуда и да отклони уочене неправилности приликом неоснованог одбијања понуде понуђача Комерцсервис-продукт цо” доо Бул. Деспота Стефана 16, Нови Сад.
Дана 23.11.2018. године, Комисија Наручиоца поступа у складу са Решењем Републичке комисије и понавља поступак у делу стручне оцене понуда, водећи рачуна да отклони горе наведене недостатке.

На основу поновљеног поступка и водећи се налозима Републичке комисије за заштиту права у поступцима јавних набавки, Комисија наручиоца је сачинила Извештај о стручној оцени понуда број 002/08-04-05/8-404/2018-01 од 13.11.2018.године, којим предлаже представнику наручиоца да поступи у складу са диспозитивом. 
Комисија предлаже представнику наручиоца –директору  установе да на основу члана 112. став 1.  Закона о јавним набавкама („Службени гласник РС“, број 124/2012, 14/2015 и 68/2015) након  истека рока за подношење захтева за заштиту права закључи уговор о јавној набавци.

На основу изнетог, одлучујем како је наведено у  диспозитиву ове одлуке.


ПОУКА О ПРАВНОМ ЛЕКУ:

Против ове одлуке понуђач може поднети захтев за заштиту права у року од 10 (десет) дана од дана њеног пријема. Захтев се подноси Републичкој комисији за заштиту права у поступцима јавних набавки, а предаје наручиоцу. Подносилац захтева поступа у складу са  чланом 156. Закона. Поступак заштите права понуђача регулисан је одредбама чл. 138. - 167. Закона о јавним набавкама.












    директор











Данијела Шевић











     ________________________
